Limbažos

**PASKAIDROJUMA RAKSTS**

**Limbažu novada pašvaldības 2019.gada 28.novembra saistošajiem noteikumiem Nr.38**

**„Grozījumi Limbažu novada pašvaldības 2012.gada 20.decembra saistošajos noteikumos**

**Nr.40 „Par Limbažu novada pašvaldības palīdzību audžuģimenei””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar likuma „Par pašvaldībām” 43.panta pirmās daļas 13.punktu, Bērnu tiesību aizsardzības likuma 36.panta otro daļu, Ministru kabineta 2018.gada 26.jūnija noteikumu Nr.354 "Audžuģimenes noteikumi" 78.punktu, dome ir tiesīga pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Pašvaldības pienākums ir gādāt par bērnu interešu aizstāvību.  Saistošo noteikumu grozījumu projekts nosaka pašvaldības brīvprātīgo iniciatīvu pabalstu piešķiršanā. |
| 2. Īss projekta satura izklāsts | Saistošo noteikumu grozījumu projekts nosaka, ka papildu Ministru kabineta noteikumos noteiktajai atlīdzībai par audžuģimenes pienākumu veikšanu, pašvaldība maksā brīvprātīgās iniciatīvas pabalstu Limbažu novada administratīvajā teritorijā deklarētajām audžuģimenēm, par audžuģimeņu pienākumu pildīšanu un pabalstu veselības aprūpes pakalpojumu daļējai apmaksai 200,00 euro gadā, bērniem, kuri ar Limbažu novada bāriņtiesas lēmumu ievietoti audžuģimenē, kā arī nosaka to izmaksāšanas kārtību. |
| 3. Informācija par plānoto projekta ietekmi uz pašvaldības budžetu | Saistošo noteikumu grozījumi nelielā apmērā (3870 EUR) ietekmēs pašvaldības budžetu, jo pašvaldības administratīvajā teritorijā deklarētas tikai 3 audžuģimenes. |
| 4. Informācija par administratīvajām procedūrām | Audžuģimene saistošo noteikumu grozījumu piemērošanā var vērsties Limbažu novada Sociālajā dienestā, slēdzot vienošanos par izmaiņām noslēgtajā līgumā par pakalpojuma sniegšanu. |
| 5. Informācija par konsultācijām ar privātpersonām | Saistošo noteikumu grozījumu izstrādē netika veiktas konsultācijas ar privātpersonām, jo saistošie noteikumi ir saistīti ar pašvaldības budžeta plānošanu, bet ir ņemti vērā Limbažu novada Sociālā dienesta un bāriņtiesas ieteikumi. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 28.novembrī Nr.38

**APSTIPRINĀTI**

ar Limbažu novada domes

28.11.2019. sēdes lēmumu

(protokols Nr.27, 8.§)

*PRECIZĒTI*

*ar Limbažu novada domes*

*23.01.2020. sēdes lēmumu*

*(protokols Nr.2, 28.§)*

**Grozījumi Limbažu novada pašvaldības 2012.gada 20.decembra saistošajos noteikumos Nr.40 „Par Limbažu novada pašvaldības palīdzību audžuģimenei”**

*Izdoti saskaņā ar*

*likuma „Par pašvaldībām” 43.panta pirmās daļas 13.punktu*

*Bērnu tiesību aizsardzības likuma 36.panta otro daļu,*

*Ministru kabineta 2006.gada 19.decembra noteikumu Nr.1036*

*„Audžuģimenes noteikumi” 43.punktu*

Izdarīt Limbažu novada pašvaldības 2012.gada 20.decembra saistošajos noteikumos Nr.40 „Par Limbažu novada pašvaldības palīdzību audžuģimenei” šādus grozījumus:

1. Izteikt saistošo noteikumu tiesisko pamatojumu šādā redakcijā:

“Izdoti saskaņā ar likuma „Par pašvaldībām” 43.panta trešo daļu, Ministru kabineta 2018.gada 26.jūnija noteikumu Nr.354 “Audžuģimenes noteikumi” 78.punktu”.

1. Papildināt saistošos noteikumus ar 5.1  punktu šādā redakcijā:

“5.1 Papildu Ministru kabineta noteikumos noteiktajai atlīdzībai par audžuģimenes pienākumu veikšanu, pašvaldība maksā brīvprātīgās iniciatīvas pabalstus:

5.1 1. pabalstu Limbažu novada administratīvajā teritorijā deklarētajām audžuģimenēm, par audžuģimeņu pienākumu pildīšanu piešķirt vienu reizi gadā trīs minimālo algu apmērā, kas tiek izmaksāts līdz kārtējā gada 1.jūlijam.

5.1 2. pabalstu veselības aprūpes pakalpojumu daļējai apmaksai 200,00 euro gadā, bērniem, kuri ar Limbažu novada bāriņtiesas lēmumu ievietoti audžuģimenē, piešķir pamatojoties uz iesniegtajām dokumentu kopijām (uzrādot oriģinālus), kas pierāda minētos izdevumus (slimnīcas rēķini, stingrās uzskaites EKA čeki vai kvītis).”

Limbažu novada pašvaldības

Domes priekšsēdētājs D.Zemmers